140 pas vdekjes: Cili ishte Abraham Lincolni
Në kujtim të njërit prej presidentëve më popullorë të Shteteve të Bashkuara, pritet të hapet një muzeum i ri
Presidenti i 16 amerikan Abraham Lincoln është një gjigand i historisë amerikane. Por trashëgimia e tij është më e madhe se roli i tij historik, shpjegon historiani Tom Schwartz: Kriza e madhe e historisë amerikane ishte edhe krizë e presidencës së Linkolnit - kryengritja që u shndërrua në Luftën Civile Amerikane. Në thelb të konfliktit ishte integriteti i bashkimit kushtetues të Amerikës si dhe liria e amerikanëve të skllavëruar. Por Linkolni e pa këtë luftë edhe si përpjekje për mbijetesën e demokracisë. Zoti Schwartz është studiues në Bibliotekën presidenciale të Linkolnit në Springfield, një objekt që do të zgjerohet me shtimin e një muzeumi presidencial me vlerë prej disa miliona dollarësh: Për këtë synim historiani i Bibliotekës Bryon Andreson ka krijuar një numër tabelash në mbarë qytetin për të drejtues ata që kërkojnë gjurmë të Linkolnit: Ndër objektet e përfshira në këtë turne, përfshihet edhe shtëpia ku ka jetuar Linkolni dhe ndërtesa e vjetër administrative. Fjalimet dhe shkrimet e Linkolnit, shumë prej të cilave gjenden në Bibliotekën e Springfildit, ishin aq të fuqishme, thonë historianët, saqë kanë lënë gjurmët e tyre edhe në kulturën botërore: Kur ish-presidenti vdiq nga një atentat në vitin 1865, një mik i tij shprehu tronditjen që ndjeu mbarë vendi për këtë humbje duke thënë “Tani ai i takon përjetësisë.” Pa dyshim për kohën tonë kjo shprehje është ende e vërtetë.